Robert Spencer

Robert Bruce Spencer (født 1962) er en amerikansk blogger og forfatter av en rekke bøker som anses som høyreradikal islamfiendtlige eller islamofobe og konspirasjonsteoretiske. Han er kjent for å ha grunnlagt organisasjonene Jihad Watch og Stop Islamization of America, den siste sammen med Pamela Geller i 2010. Han har sitert Bat Yeor hyppig og rosende. Spencer mener at muslimer i smug har infiltrert og forandret mainstream politikk i USA. Den stille islamiseringen kalles blant annet stealth jihad («snikjihad», et begrep Spencer skapte), eksempel på slik snikislamisering er krav fremmet av islamske interesseorganisasjoner eller av islamske politikere som medvirker i de demokratiske institusjoner. Sindre Bangstad fremholder at Spencers begrep stealth jihad er påfallende likt Siv Jensens beskrivelse av snikislamisering i Norge.

Spencer har fremmet hypotesen om at det muslimske brorskap har infiltrert USA og han har argumentert for at terrorhandlinger skaper problemer for de som virkelig forsøker å ta over USA og vestlige land. Spencer har medvirket til å spre konspirasjonsteorien Eurabia og andre konspirasjonsteorier om muslimer. Spencer har flere ganger vært gjest på Fox News. 

Spencer har uttalt at han mener at tradisjonell islam ikke alltid er terroristisk, men hevder at islam inneholder «voldelige og rasistiske elementer» og at alle retningene innen islam oppfordrer til krig og beseiring av ikke-muslimer. Han mener at det vil være vanskelig for muslimer å avvise jihad og det han kaller «dhimmitude». Han tar klart avstand fra kritikk mot muslimer, men som mangeårig religionsforsker, retter han sterk kritikk mot islam.

Muslimer betraktes som en helt ensartet masse. Spencer har tilbakevist argumenter om fattigdom, levekår og marginalisering har betydning for radikalisering blant muslimer og hevder at islam er den avgjørende faktoren. Spencer mener islam er ene viktige drivkraften bak vold og radikalisering, og han anser islam som politisk ideologi og ikke som en religion med mange uttrykksformer.

I 2007 medvirket han som hovedtaler under en antiislamsk konferanse i Brussel. Andre innledere var Gerard Batten fra UKIP, Bat Yeor, Kent Ekeroth fra Sverigedemokratene, Lars Hedegaard fra det danske Trykkefrihetsselskapet og italienske Adriana Bolchini Gaigher.

Breivik-saken 
Spencer ble flittig sitert av Anders Behring Breivik i hans manifest. Breivik nevnte Spencer 162 ganger, mer enn noen andre kontrajihadister nevnt i manifestet. Spencer har selv tatt klar avstand fra terroristen. Bruce Bawer introduserte "Fjordman" for Robert Spencer under en konferanse i Haag, Nederland, 2006. Spencer antas, ved siden av Fjordman, å være den viktigste ideologiske innflytelsen på Breivik.

Spencer er medlem av Den melkittiske kirke og har uttalt at hans besteforeldre emigrerte fra dagens Tyrkia.

Bøker 
 The Truth About Muhammad: Founder of the World's Most Intolerant Religion, Regnery Press, 2006 (NYT bestseller list – 2006-10-29) ISBN 1-59698-028-1
 The Politically Incorrect Guide to Islam (And the Crusades), Regnery Press, 2005. (NYT bestseller list – 2005-10-16) ISBN 0-89526-013-1
 
 
 
 Religion of Peace?: Why Christianity Is and Islam Isn't, Regnery Publishing, 2007, ISBN 1-59698-515-1
 The Myth of Islamic Tolerance: How Islamic Law Treats Non-Muslims (editor), Prometheus Books, 2005. ISBN 1-59102-249-5
 Onward Muslim Soldiers: How Jihad Still Threatens America and the West, Regnery Publishing, 2003. ISBN 0-89526-100-6

Referanser

Eksterne lenker 
 
 

Islamofobi
Forfattere fra USA